Pärast kino "Kosmos" külastamist leidis poisikeste vahel aset umbes järgmine vestlus:  "Jumalasta sünge, kuidas tulistas."  "Miks ta sinna tulistas?"  "Ta teadis, et tal on kuulikndel vest"    Veidi enam, kui veerand sajandit hiljem toimus nüüd juba eelpõdurlase-ikka jõudnute vahel kestuselu, mis kujunes  ligikaudu selliseks:  "Kunagi oli kinos säärane film nagu Three Days of the Condor, mäletad?"  "Kas see Redfordi ja von Sydowiga? Mhmh, mäletan, von Sydow mängis seda mütsiga meest."  "Hmm, ma mäletan ainult seda, et mingit tegelast tulistati kõrri... Peaks üle vaatama..."    Üks mäletas mütsiga meest ja teine kõri piirkonna mulgustamise episoodi.    Ühesõnaga, linateos sai hangitud ning ühel  hilisel õhtutunnil ka ära vaadatud. Sedapuhku juhtus see vaid paar päeva enne seda, kui telegraaf tõi teate Syndey Pollacki surmast. Igatahes said omal ajal tehtud tähelepanekud ja märkmed tublisti täiendust ning nii mõnigi eksiarvamus kummutatud. Üheks sääraseks oli kaljukindel teadmine, et meest, keda kõrri tulistati, mängis Robert Shaw, mitte vähetuntud Michale Kane. Muidugi tollal oli kaunis raske nimede üle järge pidada ning kogu info piirdus vaid väitega, et näitleja oli sama, kes kaheseerialises põnevusfilmis The Deep.